section_heading: Fizikalno značenje valne funkcije
paragraph_text: Iako jednadžba kontinuiteta vrijedi u klasičnoj i kvantnoj mehanici, postoji fundamentalna razlika u interpretaciji. U klasičnoj fizici gustoća <math> \rho (r,t) \ </math> se tretira kao broj čestica (diskretni broj), a struja <math> \ j \ </math> je tok čestica (opet diskretni broj). U kvantnoj mehanici jednadžba kontinuiteta može se odnositi na ponašanje samo jedne čestice. U kvantnoj mehanici impuls i položaj čestice ne mogu se istovremeno proizvoljno točno odrediti, već je njihovo određivanje ograničeno Heisenbergovim principom neodređenosti. Stoga se i interpretacija <math> \rho (r,t) \ </math> i <math> \ j \ </math> u jednadžbi kontinuiteta mora redefinirati.